
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 10P/47/2024 7624201271 17. 06. 2024 JUDr. Martin Špak ECLI:SK:OSSN:2024:7624201271.3
Rozsudok bez odôvodnenia Okresný súd Spišská Nová Ves, sudca JUDr. Martin Špak, v právnej veci mal. A. B., nar. XX.XX.XXXX, mal. C. B., nar. XX.XX.XXXX, mal. D. B., nar. XX.XX.XXXX, zastúpení kolíznym opatrovníkom Úrad práce, sociálnych vecí a rodiny Spišská Nová Ves, deti rodičov: matka E. B., nar. XX.XX.XXXX, trvale bytom F. XXX, a otec mal. detí A. a D. B. - G. B., nar. XX.XX.XXXX, trvale bytom F. XXX, o návrhu OTCA na úpravu výkonu rodičovských práv a povinností, takto rozhodol: I. Súd s c h v a ľ u j e rodičovskú dohodu uzavretú dňa 17.06.2024 pred pojednávaním o úprave rodičovských práv a povinností k mal. deťom A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, v tomto znení: Z v e r u j ú sa mal. deti: A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, do osobnej starostlivosti matky, ktorá je oprávnená a povinná maloleté deti zastupovať a spravovať ich majetok v bežných veciach. Otec sa z a v ä z u j e prispievať na výživu mal. A. B., nar. XX.XX.XXXX, výživným mesačne vo výške 30 % zo sumy životného minima na nezaopatrené neplnoleté dieťa podľa osobitného predpisu, na výživu mal. C. B., nar. XX.XX.XXXX, výživným vo výške 100,- eur mesačne, a na výživu mal. D. B., nar. XX.XX.XXXX, výživným vo výške 100,- eur mesačne, ktoré výživné sa otec z a v ä z u j e uhrádzať k rukám matky, vždy do 20. dňa v mesiaci vopred, počnúc od právoplatnosti tohto rozsudku do budúcna. Styk otca s mal. deťmi A. B., nar. XX.XX.XXXX, C. B., nar. XX.XX.XXXX, D. B., nar. XX.XX.XXXX, sa neupravuje. II. Žiaden z účastníkov n e m á právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť
o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

